EkBass/fiwiki-20250220-pages-articles huggingface dataset:
Gärsnäsin linna

Gärsnäsin linna () on Simrishamnin kunnassa Skånen läänissä Ruotsissa sjaitseva linna. Sen vanhimmat osat ovat myöhäiskeskiajalta. Nykyisen ulkoasunsa linna sai 1870-luvulla Ferdinand Meldahlin suunnittelemana. Linnalla on pitkä historia, joka ulottuu 1300-luvulle, jolloin se tunnettiin nimellä Gyorthesnaes. Linna on käynyt läpi useita rakennusvaiheita ja omistajamuutoksia. Alun perin se oli kolmiportainen kivirakennus, mutta 1600-luvulla Falk Lykke lisäsi siihen T-muotoisen laajennuksen ja rakensi sen länsipuolelle neliönmuotoisen tornin. Myöhemmin linnan omistajaksi tuli Henrik Rantzau, ja nykyisen ulkomuotonsa linna sai 1800-luvulla. Linnan ympäristössä sijaitsi keskiajalla Tumathorp, joka oli aikanaan merkittävä kaupunki ja uskonnollinen keskus. Arkeologiset kaivaukset ovat paljastaneet alueen vanhat kirkot ja hautapaikat, jotka viittaavat sen tärkeään rooliin alueen varhaisessa historiassa. Premonstratenssien munkkikunta perusti 1100-luvulla alueelle luostarin, mutta se tuhoutui osittain tulipalossa 1300-luvulla. Tumathorpin luostarin toiminnot loppuivat, kun uskonpuhdistus vei kaikki luostarit 1500-luvun puolivälissä, ja alueen omistus siirtyi kuninkaalle ja sen jälkeen aatelille. Linnan historia on täynnä mielenkiintoisia kertomuksia, ja siellä on vieraillut muun muassa kuningas Kristian ja Carl von Linné. Linnan tunnetuin hahmo on Falk Lykke, tanskalainen aatelismies 1600-luvulta, jonka sanotaan olevan linnan kummitus. Hänen kerrotaan olevan ”levoton” sen vuoksi, että hän rakensi linnan käyttäen kiviä paikallisesta kirkosta. Linnan uskotaan olevan paikka, jossa Lykken henki vaeltelee, ja monet vieraat ja omistajat ovat väittäneet kokeneensa yliluonnollisia ilmiöitä. ==Lähteet== ==Aiheesta muualla== Luokka:Skånen läänin linnat Luokka:Simrishamnin kunta
Walter Murch

Walter Murch (s. 12. heinäkuuta 1943 New York, Yhdysvallat)Walter Murch Rotten Tomatoes, viitattu 12.2.2025 on yhdysvaltalainen elokuvaleikkaaja, äänisuunnittelija ja elokuvaohjaaja. Hän voitti parhaan äänityksen Oscar- palkinnon elokuvista Ilmestyskirja. Nyt ja Englantilainen potilas ja parhaan leikkauksen Oscar-palkinnon elokuvasta Englantilainen potilas.Oscars Search, Oscars.org, viitattu 12.2 2025. == Filmografia == Vuosi Suomenkielinen nimi Alkuperäinen nimi Tehtävät 1977 Muistojeni Julia Julia leikkaaja 1979 Ilmestyskirja. Nyt Apocalypse Now leikkaaja 1985 Oz – ihmeiden maailma Return to Oz ohjaaja, käsikirjoittaja 1987 Olemisen sietämätön keveys The Unbearable Lightness of Being leikkaaja 1990 Ghost – näkymätön rakkaus Ghost leikkaaja 1990 Kummisetä osa III The Godfather Part III leikkaaja 1994 Etusivun rakkaustarina I Love Trouble leikkaaja 1995 Lancelot – ensimmäinen ritari First Knight leikkaaja 1996 Englantilainen potilas The English Patient leikkaaja 1999 Lahjakas herra Ripley The Talented Mr. Ripley leikkaaja 2002 K-19: The Widowmaker K-19 - The Widowmaker leikkaaja 2003 Päämääränä Cold Mountain Cold Mountain leikkaaja 2005 Merijalkaväen mies Jarhead leikkaaja 2010 The Wolfman The Wolfman leikkaaja 2015 Tomorrowland Tomorrowland leikkaaja == Lähteet == Luokka:Yhdysvaltalaiset elokuvaleikkaajat Luokka:Vuonna 1943 syntyneet Luokka:Elävät henkilöt
Samarialaisuus

Samarialaisuus on samarialaisten etninen uskonto. Se on lähtöisin israeliittien pohjoisheimojen abrahamilaisesta uskonnostaFine, Steven: Samaritans, teoksessa Patai, Raphael & Bar-Itzhak, Haya (toim.): Encyclopedia of Jewish Folklore and Traditions. M.E. Sharpe, 2013 (englanniksi) ja yksi maailman vanhimmista yksijumalaisista uskonnoista. Samarialaisuus on läheistä sukua juutalaisuudelle, mutta samarialaiset pitävät samarialaisuutta erillisenä ja puhtaampana israeliittien uskonnon muotona. == Tausta == Samarialaiset katsovat polveutuvat Samarian alueella eläneistä israeliiteista. Tutkijat eivät ole yksimielisiä siitä, milloin samarialaisuus on erkaantunut juutalaisuudesta erilliseksi uskonnoksi. Muun muassa Reinhard Pummer ajoittaa sen makkabealaisajalle suunnilleen 100-luvulle eaa., mutta toisen näkemyksen mukaan sen pitäisi katsoa tapahtuneen jo vuosisatoja aiemmin. Samarialaisuuden kannattajat tuomitsivat juutalaisuuden uskon ankarasti, ja sama päti myös toisinpäin juutalaisuuden kannattajiin. Samarialaisten itsensä mukaan he säilyttivät Babylonin vankeudelta säästyneiden israeliittien uskonnon, kun taas juutalaisuus sai vieraita vaikutteita. == Oppi == Samarialaiset uskovat yhteen Jumalaan, Jahveen. He uskovat, että Jumala antoi Moosekselle, ainoalle profeetalle, heidän versionsa Toorasta (samarialainen pentateukki). Tooran lisäksi Raamatun teksteistä ainoastaan Joosuan kirjalle annetaan arvoa. Garisiminvuorta pidetään samarialaisuudessa pyhänä paikkana, ja siellä vietetään jumalanpalveluksia ja juhlia, tärkeimpänä pääsiäistä. Leevin heimosta polveutuvat ylipapit tulkitsevat lakia ja ylläpitävät traditiota. Kuoleman jälkeen uskotaan odottavan rangaistus tai palkkio. Samarialaisuuteen kuuluu myös odotus Moosekseen rinnastettavan profeetan ja messiaan eli Tahebin tulemisesta ja viimeisen tuomion koittamisesta. Samarialaisuudella on useita yhtäläisyyksiä juutalaisuuden kanssa, kuten Tooran kirjojen arvostaminen, usko yhteen jumalaan, tiettyjen uskonnollisten juhlien noudattaminen ja kielteisyys Jumalan kuvien tekemisen suhteen. Samarialaisuudessa ja juutalaisuudessa on kuitenkin myös eroja, kuten näkemys pyhien kirjoitusten määrästä tai temppelin paikasta, jonka samarialaiset sijoittavat Jerusalemin sijaan Garisiminvuorelle.Harviainen, Tapani: Samarialaiset. Teoksessa Juutalainen kulttuuri. Helsinki: Otava, 2003 ISBN 951-1-13313-6 ==Lähteet== Luokka:Abrahamilaiset uskonnot Luokka:Samarialaiset
Marja Luoma

Marja Luoma on suomalainen kirjallisuuden kääntäjä. Hän on suomentanut yli kahdeksankymmentä teosta pääosin ranskan ja englannin kielestä. Luoma on kääntänyt muun muassa Fred Vargasin, Kim Thúyn, Jean-Christophe Rufinin, Marceline Loridan-Ivensin, Ruth Rendellin ja Georges Simenonin teoksia sekä ranskalaista laatusarjakuvaa. Luomalle myönnettiin vuoden 2023 Mikael Agricola -palkinto sekä Kaarlen palkinto Sampsa Peltosen kanssa tekemästään käännöstyöstä Mohamed Mbougar Sarrin romaanista Miesten syvimmät salaisuudet. == Lähteet == Luokka:Suomentajat Luokka:Mikael Agricola -palkinnon saajat Luokka:Elävät henkilöt
Gärsnäs (yritys)

Gärsnäs AB (vuoteen 1984 AB Herbert Andersson) on ruotsalainen huonekaluja valmistava yritys, jonka kotipaikka on Gärsnäs Simrishamnin kunnassa. Se on perustettu vuonna 1893 ja keskittyy julkisten tilojen kalusteisiin. Gärsnäs on toimittanut huonekaluja muun muassa parlamenttitaloihin ja suurlähetystöihin. Gärsnäs tunnettiin pitkään eteläruotsalaisesta pyökistä valmistetuista tuotteistaan. 1990-luvulla pyökki menetti suosiotaan, ja yritys siirtyi käyttämään tammea ja koivua. Nykyään Gärsnäs pyrkii palaamaan ruotsalaisen pyökkipuun käyttöön ja valmistamaan kalusteita paikallisista raaka-aineista. Gärsnäs on perheyritys, jonka omistavat Anna ja Dag Klockby yhdessä Åke Axelssonin kanssa. Yritys on sisustusarkkitehti ja huonekalusuunnittelija Åke Axelssonin johdolla kehittynyt kansainvälisesti menestyväksi. ==Lähteet== ==Aiheesta muualla== * Garsnas.se Luokka:Ruotsalaiset teollisuusyritykset Luokka:Huonekaluvalmistajat Luokka:Simrishamnin kunta
Nils Kristen Sandtrøen

Nils Kristen Sandtrøen (s. 2. helmikuuta 1989 Tynset) on norjalainen työväenpuolueen poliitikko, joka on toiminut Norjan maatalous- ja ruokaministerinä helmikuusta 2025 lähtien. Sandtrøen valittiin suurkäräjille vuonna 2017. Aiemmin hän on työskennellyt toimittajana. Sandtrøen selviytyi Utøyan joukkomurhasta uimalla mantereelle. ==Lähteet== ==Aiheesta muualla== * Nils Kristen Sandtrøen Norjan suurkäräjien verkkosivuilla Luokka:Norjan maatalousministerit Luokka:Norjalaiset toimittajat Luokka:Vuonna 1989 syntyneet Luokka:Elävät henkilöt
Åsmund Aukrust

Åsmund Grøver Aukrust (s. 28. helmikuuta 1985 Oslo) on norjalainen työväenpuolueen poliitikko, joka on toiminut Norjan kehitysyhteistyöministerinä helmikuusta 2025 lähtien. Aukrust valittiin suurkäräjille vuonna 2013. Hän selviytyi Utøyan joukkomurhasta. ==Lähteet== ==Aiheesta muualla== * Åsmund Aukrust Norjan suurkäräjien verkkosivuilla Luokka:Norjan ministerit Luokka:Vuonna 1985 syntyneet Luokka:Elävät henkilöt
Suspilne

Suspilne (, suom. 'julkinen'), täydellisemmin Natsionalna suspilna teleradiokompanija Ukrajiny () on Ukrainan kansallinen yleisradioyhtiö. Se rekisteröitiin 19. tammikuuta 2017 ja edustaa Ukrainaa Euroopan yleisradiounionissa (EBU). Vuosi yhtiön perustamisen jälkeen raportoitiin, että valtion yhtiölle varaama budjetti ei vielä kattanut läheskään kaikkia yhtiön tarpeita. Britannian yleisradioyhtiö BBC on osaltaan ollut tukemassa Suspilnen toiminnan ajanmukaistamista. Yleisradioyhtiöllä on omat televisio- ja radiotoiminnan yhtiönsä. Suspilne toimii internetissä uutissivuston sekä netissä suoratoistettavien radio- ja televisiolähetysten välityksellä. Vuonna 1929 perustettu Ukrainan radion sinfoniaorkesteri on Susplinen osa. Televisiokanavat ovat: * Peršyi (, 'ensimmäinen'), Peršyi * Suspilne Kultura, Suspilne Kultura * Suspilne Sport, Suspilne Sport * Suspilnen alueelliset tv- kanavat: «Суспільне Вінниця», «Суспільне Дніпро», «Суспільне Донбас», «Суспільне Житомир», «Суспільне Запоріжжя», «Суспільне Івано-Франківськ», «Суспільне Київ», «Суспільне Крим», «Суспільне Кропивницький», «Суспільне Луцьк», «Суспільне Львів», «Суспільне Миколаїв», «Суспільне Одеса», «Суспільне Полтава», «Суспільне Рівне», «Суспільне Суми», «Суспільне Тернопіль», «Суспільне Ужгород», «Суспільне Харків», «Суспільне Херсон», «Суспільне Хмельницький», «Суспільне Черкаси», «Суспільне Чернівці», «Суспільне Чернігів» Radiokanavat: * Ukrajinske radio, Ukrajinske radio * Radio Promin, Radio Promin * Radio Kultura, Radio Kultura * Radio Ukraine International, Radio Ukraine International * Radio Totška, Radio Totška == Katso myös == * Ukrajinske radio, Susplinen radiotoiminnasta vastaava osa == Lähteet == == Aiheesta muualla == * Yhtiön kotisivut (suspilne.media) Luokka:Julkisen palvelun mediayhtiöt Luokka:Ukrainalaiset viestimet
Babolsar

Babolsar () on kaupunki Iranin Mazandaranissa Kaspianmeren rannikolla. Kaupunki tunnettiin ennen vuotta 1927 nimellä Mašhad-e Sar () ja se oli aikanaan huomattava kauppasatama. Kauppaliikenne on myöhemmin taantunut, mutta kaupungista muodostui matkailukohde. Sen asukasluku oli vuoden 2006 väestönlaskennassa 47 872\. ==Maantiede== Babolsar sijaitsee Iranin Mazandaranin maakunnassa Kaspianmeren rannikolla. Kaupungin läpi kulkee Kaspianmereen laskeva Baboljoki. Babol on suurehko kaupunki noin 20 kilometriä Babolsarista sisämaahan päin. ==Historia== Nykyinen Babolsar oli alkujaan Mašhad-e Sar -niminen kylä, joka oli rakentunut Ebrahim Abu Jawabin šiialaisen pyhätön (emanzada) ympärille. Pyhätöllä on 1400-luvulla tehtyjä kaiverruksia. 1700-luvun puoliväliltä lähtien paikka alkoi kasvaa satamana Baboljoen suulla. Se mainitaan aikalaislähteissä esimerkiksi Nadir Šahin Kaspianmeren laivaston tukikohtana. Myös sen kaupallinen merkitys kasvoi. Vuoteen 1909 mennessä Mašhad-e Sarin sataman ja pienempien sivusatamien tulliasemilla kerättiin noin 12 % koko maan tullituloista. Satamat alkoivat kuitenkin myöhemmin kärsiä kilpailusta Gilanin alueen satamien kanssa, joihin rakennettiin paremmat tieyhteydet pääkaupunki Teheranista. Mašhad-e Sar sai nykyisen nimensä Balbosar vuonna 1927. Reza Šahin valtakaudella rakennettiin Trans-Iranin rautatie Bandar-e Šahin (nyk. Bandar-e Torkaman) satamaan, mikä heikensi Mašhad-e Sarin sataman kilpailukykyä entisestään. Kauppaliikenne vuosina 1935–1936 oli vain 25 000 tonnia. Satamaliikenteen taantuessa Babolsar alkoi kuitenkin kehittyä matkailun keskuksena. Toisen maailmansodan jälkeen siitä tuli suosittu kohde Teheranin alueen asukkaille, jotka matkustivat tyypillisesti pakoon kesän kuumimpia kuukausia. ==Väestö== Iranin vuoden 2006 väestönlaskennan mukaan Babolsarin asukasluku oli 47 872. Vuonna 1976 kaupungin asukasluku oli 18 810 ja vuonna 1945 noin 3 500. Kaupungissa toimii Mazandaranin yliopisto. Yliopisto perustettiin virallisesti aikaisempia laitoksia yhdistämällä vuonna 1980. ==Lähteet== Luokka:Iranin kaupungit Luokka:Māzandarān
Bandar-e Gaz

Bandar-e Gaz () on kaupunki Iranin Golestanin maakunnassa Gorganinlahdella Kaspianmeren kaakkoisosassa. Kaupunki on muodostunut satamana 1800-luvun puolivälin jälkeen. Kaupungin asukasluku oli vuoden 2016 väestönlaskennassa 20 742\. ==Maantiede== Bandar-e Gaz sijaitsee Iranin Golestanin maakunnassa Gorganinlahdella Kaspianmeren kaakkoisosassa. Lahden toisella puolella sijaitsee Mianqalan niemimaa. Kaupungin kautta kulkee pieni joki, joka laskee lahteen. ==Historia== Muutaman kilometrin päässä nykyisestä Bandar-e Gazista sijaitsee yhdeksän kylää, joihin on viitattu yhteisesti nimellä Gaz. Itse nykyisen kaupungin paikka oli vielä 1800-luvun alussa asumaton. Venäläisten asetuttua Ašuradeen Gorganinlahden toisella puolella Bandar-e Gazista tuli strategisesti tärkeämpi kohde. Venäläiset perustivat paikalle kauppa-aseman vuonna 1845, mutta he eivät saaneet vakinaisempaa asemaa paikalla, kun persialaiset perustivat oman kauppa-asemansa ja sataman vuonna 1867. Bandar-e Gazista tuli tärkeä satama, jonka kautta kauppiaat toivat tavaraa Venäjältä. Bandar-e Gazista tätä tavaraa vietiin edelleen Astarabadiin (nyk. Gorgan), Khorasanin alueelle ja aina Heratiin saakka. Rakennukset käsittivät muutamia tullirakennuksia, venäläisten ja brittiasiamiesten rakennuksia, karavaaniseraljin ja puusta rakennettuja hökkeleitä. Satama käsitti puisia laitureja. Kauppaa sataman kautta hallitsivat etenkin armenialaiset. Bandar-e Gazin kautta kulkenut kauppa alkoi siirtyä Bandar-e Šahiin (nyk. Bandar-e Torkaman) 1930-luvulla. ==Väestö== Bandar-e Gazin asukasluku oli vuoden 2016 väestönlaskennassa 20 742. Vuonna 1966 asukasluku oli 6 100 ja vuonna 1940 arviolta 4 000. ==Lähteet== Luokka:Iranin kaupungit Luokka:Golestan (provinssi)
Elina Lahelma

Elina Anneli Lahelma o.s. Karvonen (s. 19. lokakuuta 1946 Helsinki) on suomalainen kansvatustieteen professori emerita. Lahelma syntyi lääkäri Viljo Jaakko Karvosen ja maisteri Pirkko Marja Angervon perheeseen. Hänen puolisonsa vuodesta 1975 on professori Eero Lahelma. Elina Lahelma tuli ylioppilaaksi Töölön yhteislyseosta 1965 ja valmistui Helsingin yliopistosta valtiotieteen maisteriksi 1971. Kasvatustieteen tohtoriksi hän väitteli siellä 1992 tutkimuksella Sukupuolten eriytyminen peruskoulun opetussuunnitelmassa. Lahelma oli suunnittelija ja ylitarkastaja kouluhallituksessa 1972–1984 ja toimikunnan pääsihteeri opetusministeriőssä 1985–1988. Helsingin yliopiston tutkija, assistentti ja lehtori hän oli 1989–1997, Suomen Akatemian tutkija 1998–2003 ja sitten Helsingin yliopiston professori, kasvatustieteen professoriksi nimitettynä vuodesta 2007. Kasvatustieteen, erityisesti kasvatussosiologian, dosentti hän on vuodesta 1994. Lahelma oli myös vieraileva tutkija Surreyn yliopistossa 1992–1993. Hän sai Minna Canth -tunnustuksen 2015 ja Lapin yliopiston kunniatohtori hänestä tuli 2019. == Lähteet == Luokka:Suomalaiset kasvatustieteilijät Luokka:Suomalaiset virkamiehet Luokka:Suomalaiset professorit Luokka:Helsingin yliopiston professorit Luokka:Vuonna 1946 syntyneet Luokka:Elävät henkilöt
D’Amalfi Limoncello Supreme

D’Amalfi Limoncello Supreme on maailman kallein alkoholijuoma 43,6 miljoonan dollarin hinnallaan. Se on italialainen sitruunalikööri, joka on valmistettu harvinaisista sitruunalajikkeista, ja sen kallis hinta johtuu sen poikkeuksellisesta harvinaisuudesta ja käsintehdystä pullosta, joka on koristeltu jalokivillä. Pullon on suunnitellut brittiläinen suunnittelija Stuart Hughes. Pulloa koristavat kolme 13 karaatin timanttia kaulassa ja 18,5 karaatin timantti pullon rungossa. Maailmassa on vain kaksi pulloa, ja toinen niistä on jo myyty. Juoma valmistetaan Antica Russo -tislaamossa, eikä uusia eriä ole odotettavissa. Juoma edustaa Amalfin rannikon perinteistä limoncelloa, joka valmistetaan sitruunan kuorista. Likööri on väriltään keltainen vihertävillä heijastuksilla, ja sen maku on raikas ja aromikas. == Lähteet == Luokka:Liköörit Luokka:Italialaiset juomat
Bazzite

Bazzite on Fedora Atomiciin perustuva Linux-jakelu.https://bazzite.gg Bazziten kehittäjä on Universal Blue -ryhmä. Bazzite on tarkoitettu kädessä pidettäviin ja kannettaviin tietokoneisiin sekä käsikonsoleihin kuten ROG Ally X, joihin Valven kehittämä SteamOS ei ole vielä saatavilla. Bazzite on suunniteltu toimimaan kuten SteamOS ja tarjoaa vastaavia ominaisuuksia. Mukana on muun muassa Gamescope, joka on myös SteamOS:ssä. == Lähteet == Luokka:Linux- jakelupaketit
Sienimuhennos

Sienimuhennos on muhennosmainen ruokalaji, joka tehdään sienistä paistamalla rasvassa ja jauhoissa ja hauduttamalla paistinpannulla. Muhennokseen laitetaan yleensä kermaa tai smetanaa. Se maustetaan sipulilla ja mahdollisesti myös valkosipulilla ja muilla mausteilla. Siihen voidaan laittaa myös kasvislientä. Aluksi sienet puhdistetaan tarvittaessa ja ne viipaloidaan. Niitä paistetaan rasvassa niin, että neste haihtuu. Tämän jälkeen lisätään muut pääaineet ja ruoan annetaan hautua kannen alla 15 minuuttia. Sienimuhennokseen sopii myös soijakastike. == Lähteet == Luokka:Ruokalajit
Károli Gáspárin reformoitu yliopisto

Károli Gáspárin reformoitu yliopisto (, lyh. KRE) on unkarilainen julkinen yliopisto. Yliopisto on perustettu vuonna 1993 ja se sijaitsee Budapestissa. Yliopistolla on kampus myös Nagykõrösissä. Yliopisto on taustaltaan kristillinen, ja se toimii reformoidun kirkon työyhteydessä. == Lähteet == == Aiheesta muualla == * Yliopiston verkkosivusto Luokka:Budapest Luokka:Unkarin yliopistot ja korkeakoulut Luokka:Kristilliset oppilaitokset
John Wesleyn teologinen korkeakoulu

John Wesleyn teologinen korkeakoulu (, lyh. WJLF) on unkarilainen yksityinen korkeakoulu. Korkeakoulu on perustettu vuonna 1987 ja se sijaitsee Budapestissa. Korkeakoulu on taustaltaan kristillinen. == Lähteet == == Aiheesta muualla == * Yliopiston verkkosivusto Luokka:Budapest Luokka:Unkarin yliopistot ja korkeakoulut Luokka:Kristilliset oppilaitokset
Eden kristillinen ammattikorkeakoulu

Eden kristillinen ammattikorkeakoulu (, lyh. CHE) on alankomaalainen yksityinen korkeakoulu. Korkeakoulu on perustettu vuonna 1994, ja se sijaitsee Eden kaupungissa. Korkeakoulu on taustaltaan kristillinen ja protestanttinen. == Lähteet == == Aiheesta muualla == * Yliopiston verkkosivusto Luokka:Alankomaiden yliopistot Luokka:Kristilliset oppilaitokset
Oradean Emanuel-yliopisto

Oradean Emanuel-yliopisto (, lyh. UEO) on romanialainen yksityinen yliopisto. Yliopisto on perustettu vuonna 1990 ja se sijaitsee Oradean kaupungissa. Yliopisto on taustaltaan baptistinen. == Lähteet == == Aiheesta muualla == * Yliopiston verkkosivusto Luokka:Romanian yliopistot Luokka:Kristilliset oppilaitokset
Latvian radio

Latvian radio (, lyh. LR) on Latvian kansallinen yleisradioyhtiö. Yhtiö perustettiin 1. marraskuuta 1925. Latvian radion kotipaikka on Riika. Latvian radio toimii yhteistyössä Latvijas Televīzijan (Latvian television) kanssa. Valtakunnalliset radiokanavat: * Latvijas Radio 1, ajankohtaiskanava; web: LR1 * Latvijas Radio 2, latviankielisen musiikin kanava (erit. pop ja country); web: LR2 * Latvijas Radio 3 – Klasika, runsaasti klassista ja jazz-musiikkia, myös konserttilähetyksiä; web: LR3 * Latvijas Radio 4 – Doma laukums, ohjelmaa vähemmistökielillä, mm. venäjäksi; web: LR4 * Latvijas Radio 5 – Pieci.lv, nuorisokanava; web: LR5 * Latvijas Radio 6 – NABA, yliopistokanava Latvian yliopiston kanssa; web: LR6 ==Katso myös== * Latvian radion kuoro ==Lähteet== ==Aiheesta muualla== Luokka:Julkisen palvelun mediayhtiöt Luokka:Vuonna 1925 perustetut radioasemat Luokka:Latvialaiset valtionyhtiöt
Blentarp

Blentarp on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 535 asukasta. ==Tunnettuja henkilöitä== * Frida Palmér (1905–1966), astronomi ==Lähteet== ==Aiheesta muualla== Luokka:Sjöbon kunta Luokka:Ruotsin taajamat
Vollsjö

Vollsjö on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 945 asukasta. ==Tunnettuja henkilöitä== * Fritiof Nilsson Piraten (1895–1972), kirjailija ==Lähteet== ==Aiheesta muualla== Luokka:Sjöbon kunta Luokka:Ruotsin taajamat
Lövestad

Lövestad on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 709 asukasta. ==Lähteet== ==Aiheesta muualla== Luokka:Sjöbon kunta Luokka:Ruotsin taajamat
Karups sommarby

Karups sommarby on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 393 asukasta. ==Lähteet== ==Aiheesta muualla== Luokka:Sjöbon kunta Luokka:Ruotsin taajamat
Bjärsjölagård

Bjärsjölagård on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 359 asukasta. ==Lähteet== ==Aiheesta muualla== Luokka:Sjöbon kunta Luokka:Ruotsin taajamat
Sövde

Sövde on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 347 asukasta. ==Lähteet== ==Aiheesta muualla== Luokka:Sjöbon kunta Luokka:Ruotsin taajamat
Äsperöd

Äsperöd on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 229 asukasta. ==Lähteet== ==Aiheesta muualla== Luokka:Sjöbon kunta Luokka:Ruotsin taajamat
Humlamaden och Hemmestorps björke, boke och fure

Humlamaden och Hemmestorps björke, boke och fure on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 412 asukasta. ==Lähteet== Luokka:Sjöbon kunta Luokka:Ruotsin taajamat
Såningskvinnan

Såningskvinnan (suom. ’kylväjänainen’) on suihkulähteen ylle sijoitettu patsas Brunnsparkenissa Göteborgin keskustassa. Sen veisti Per Hasselberg ja se paljastettin 21. heinäkuuta 1883, Johannan nimipäivänä, mistä tulee myös patsaan kansankielinen nimitys Johanna i Brunnsparken. ==Lähteet== ==Aiheesta muualla== Luokka:Ruotsin patsaat ja veistokset Luokka:Suihkulähteet Luokka:Göteborg
Mentofuraani

Mentofuraani (C10H14O) on furaanijohdannaisiin kuuluva heterosyklinen orgaaninen yhdiste. Yhdistettä voidaan käyttää ainesosana hajusteissa ja aromiaineissa. Luonnossa mentofuraania esiintyy useissa mintuissa.Johannes Panten & Horst Surburg: "Flavors and Fragrances, 3. Aromatic and Heterocyclic Compounds", teoksessa Ullmann's Encyclopedia of Industrial Chemistry, John Wiley & Sons, New York, 2016. ==Ominaisuudet, valmistus ja käyttö== Huoneenlämpötilassa mentofuraani on väritöntä nestettä, jolla on mintunkaltainen tuoksu. Yhdiste liukenee hieman veteen ja paremmin etanoliin. Mentofuraani on kiraalinen yhdiste ja luonnossa esiintyvä enantiomeeri on (+)-mentofuraani, jonka kiertokyky on +94,6 °. Mentofuraani on myrkyllistä maksalle, koska ihmisen elimistössä Sytokromi P450-ryhmän entyymit hapettavat sen reaktiivisiksi yhdisteiksi. Mentofuraania voidaan eristää mintuista. Synteettisesti sitä valmistetaan lähtien pulegonista. Ensimmäisessä vaiheessa pulegoni reagoi rikkitrioksidin kanssa sultoniksi. Kun tätä sultonia kuumennetaan eliminoituu siitä rikkidioksidia ja muodostuu mentofuraania. : Mentofuraania voidaan käyttää synteettisen piparminttuöljyn valmistamiseen. ==Lähteet== Luokka:Heterosykliset yhdisteet
Visma Pay

Visma Pay on Visma Payments Oy:n tuottama verkkomaksupalvelu. Yhtiö on perustettu vuonna 2012 Lappeenrannassa. Visma Payments Oy on suomalainen rekisteröity maksulaitos, jolla on Finanssivalvonnan myöntämä maksulaitoksen toimilupa Suomessa. Visma Paylle on myönnetty PCI DSS -tietoturvastandardi. PCI DSS -tietoturvastandardi osoittaa, että palvelu suojaa järjestelmiään ja sen käyttäjiä maksualan korkeiden standardien vaatimalla tavalla. Visma Payments Oy on osa Visma-konsernia. ==Historia== === Paybyway 2012–2020 === Paybyway Oy perustettiin 2012 Lappeenrannassa. Paybyway Oy lanseerasi 2013 verkkomaksupalvelu Maksukaistan. Vuonna 2015 Bambora AB (vuonna 2020 Bambora AB tuli osaksi Wordlinea) osti Paybyway Oy:n osakekannan. Tällöin Maksukaista nimi vaihtui Bambora Payformiksi. Vuonna 2017 Paybyway Oy aloitti yhteistyön Visman kanssa. Yhteistyössä tuotiin verkkomaksut osaksi Visman DigitalBooker -ajanvarausohjelmaa. Vuonna 2020 Visma osti Paybyway Oy:n Bambora AB:lta. Bambora Payform nimi vaihdettiin ja uudeksi nimeksi tuli Visma Pay. Kaupan mukana Vismaan siirtyi neljä työntekijää. Näin ollen sama vanha tekniikkatiimi työskentelee yhä Visma Paylla, vaikka nimi onkin muuttunut. Kokenut tekniikkatiimi toimii Visma Payn ytimessä, mutta Visma Pay on myös päässyt kasvamaan ja kehittymään, ja uusia työkavereitakin on tullut useita vuosien saatossa varmistamaan tulevaisuudenkin kasvun ja kehityksen. Paybyway Oy:n toimitusjohtaja Markus Salminen taustoitti Vismalle siirtymistä vuonna 2020: “Meille tärkeintä yhdistymisessä on, että Payform maksuliikenneratkaisujen uusi omistaja jakaa tärkeimmät arvomme; ketteryyden ja asiakaslähtöisyyden. Osana Visman loistavaa tiimiä meillä on ainutlaatuinen mahdollisuus kasvaa ja kasvattaa tyytyväisten asiakkaidemme joukkoa Suomessa. Tuotteemme tärkein tehtävä on tarjota asiakkaillemme kaikki tarvittavat maksutavat ja työkalut menestyksekkään liiketoiminnan pyörittämiseen.” Terhi Karasjärvi vaihtui lokakuussa 2020 alkaen Paybyway Oy:n toimitusjohtajaksi. === Visma Payments Oy 2021– === Vuonna 2021 yrityksen nimi muutettiin Paybyway Oy:sta Visma Payments Oy:ksi. Markkinointinimi Visma Pay pysyi ennallaan. Visma Payn toimistot sijaitsevat Lappeenrannassa ja Porissa. == Tuote == Visma Pay on verkkomaksupalvelu, joka tarjoaa kaikki suosituimmat verkkomaksutavat yhdellä sopimuksella verkkokauppiaille. Visma Payn maksuprosessi on kolmivaiheinen. # Ostaja suorittaa verkkokaupassa tehdyn ostoksen maksun valitsemallaan maksutavalla Visma Pay -palvelussa. # Kauppias, eli yritys jolle maksu kohdistetaan, saa tiedon onnistuneesta maksutapahtumasta. # Visma Pay tilittää maksutapahtumat kauppiaalle. Visma Payn kauppiaiden tukena on maksuton asiakaspalvelu, Visma Pay Community sekä verkkokauppiaiden tietopankki. == Lähteet == == Aiheesta muualla == * vismapay.fi
HSB (asunto-osuuskunta)

HSB (lyhenne sanoista Hyresgästernas sparkasse- och byggnadsförening) on ruotsalainen asunto-osuuskunta. Se rakennuttaa, omistaa ja ylläpitää asumisoikeusasuntoja tarjoten niitä jäsenilleen omakustannehintaan. Ensimmäinen HSB-yhdistys perustettiin vuonna 1923 Tukholmassa. Valtakunnallinen keskusjärjestö perustettiin seuraavana vuonna. Sven Wallanderin johdolla HSB kasvoi nopeasti 1920- ja 1930-luvuilla, ja sen tuottamat asunnot olivat moderneja omine kylpyhuoneineen, roskakuiluineen ja yhteisine pesutupineen. Aikoinaan HSB myös omisti rakennusyhtiöitä, mutta niistä luovuttiin 1980-luvulla. HSB:llä on noin 680 000 jäsentä. Se hallinnoi noin 27 000 vuokra-asuntoa ja 347 000 asumisoikeusasuntoa. Lisäksi HSB:n kautta on mahdollista harjoittaa asuntosäästämistä. ==Lähteet== ==Aiheesta muualla== * HSB:n verkkosivut Luokka:Ruotsalaiset osuuskunnat Luokka:Asuminen
Conny Rudhof

Konrad "Conny" Rudhof (19. kesäkuuta 1934 Mainz-Kostheim – 2. joulukuuta 1984 Mainz, Rheinland-Pfalz) oli länsisaksalainen ammattinyrkkeilijä, joka oli Saksan ja Euroopan mestari. Rudhof tuli nyrkkeilyyn sukulaisensa kannustamana. Rudhof aloitti oppisopimuskoulutuksen mekaanikkona Opelin tehtaalla Rüsselsheimissa ja harjoitteli paikallisessa nyrkkeilyseurassa. Teknisesti hyvänä nyrkkeilijänä, jolla oli huomattava lyöntikyky, hän saavutti menestystä jo amatöörinä. Vuonna 1953, 19-vuotiaana, hänestä tuli Hessen höyhensarjan mestari. Vuonna 1954 hän pääsi finaaliin Saksan mestaruuskisoissa. Hän kilpaili myös suomalaisia vastaan vastustajanaan olympiavoittaja Pentti Hämäläinen, jolle nuori Rudhof koki tappion. Seuraavana vuonna maaottelussa Suomea vastaan Rudhof kohtasi Pentti Rautiaisen ottaen selvän voiton. Vuonna 1957 hänestä tuli ammattilainen 162 amatööriottelun jälkeen. Hän saavutti Saksan kevyensarjan ammattilaismestaruuden vuonna 1959 berliiniläistä puolustavaa mestaria Rudi Langeria vastaan. Tämän jälkeen hän puolusti painoluokan titteliään viisi kertaa vuoteen 1962 asti. Tunnetuimpia heistä saksalaisvastustajia oli myös Harry Kurschat, jonka Rudhof voitti tiukoissa mestaruusotteluissa kaksi kertaa vuosina 1960 ja 1961. Kaikkiaan Rudhof voitti Saksan ammattilaismestaruuden kolmessa painoluokassa eli kevyessä (alle 60 kg), kevyessä keskisarjassa (alle 63,5 kg) ja keskisarjassa (alle 67 kg). Hän voitti ensimmäisen Euroopan mestaruutensa vuonna 1963 kevyessä sarjassa italialaista Giordano Camparia vastaan ​​Rüsselsheimissa. Helmikuussa 1964 Rudhof otteli kevyen keskisarjan mestaruudesta Helsingin Messuhallissa suomalaista Olli Mäkeä vastaan, jolle hän hävisi pistein. Mäki-tappion jälkeen Rudhof otteli useita voitollisia otteluita ml. suomalaista Jarmo Berglöfiä vastaan, jossa Berglöf koki uransa ensimmäisen ammattilaistappion. Toukokuussa 1965 Rudhof kohtasi Mäen toisen kerran, nyt Länsi-Berliinissä, ottelun päättyessä ratkaisemattomana. Tässä vaiheessa Mäkikin oli menettänyt EM- arvonsa, koska ei ollut puolustanut sitä. Länsi-saksalaisen Willy Quatuorin luovuttua saavuttamastaan EM-arvosta entiset mestarit eli Rudhof ja Mäki ottelivat siitä Frankfurt am Mainissa helmikuussa 1967 voiton mennessä nyt Rudhofille ja ottaessa näin kevyen keskisarjan EM-arvon toisen kerran, josta hän joutui luopumaan koettuaan tappion kesäkuussa 1967 Itävallan Hans Orsolicsille. Ammattinyrkkeilijänä vuosina 1957–1968 hän taisteli 84 ottelua (67 voittoa, joista 29 tyrmäyksellä). Rudhof sai useita palkintoja Rüsselsheimissa mahtavista urheilusaavutuksistaan. Ammattiuransa päätyttyä vuonna 1968 Rudhof avasi urheiluvälineliikkeen Kostheimiin. == Lähteet == Luokka:Saksalaiset nyrkkeilijät Luokka:Vuonna 1934 syntyneet Luokka:Vuonna 1984 kuolleet
Liverpoolin Hope-yliopisto

Liverpoolin Hope-yliopisto () on englantilainen julkinen yliopisto. Yliopisto on perustettu vuonna 2005 ja se sijaitsee Liverpoolin kaupungissa. Yliopisto on taustaltaan kristillinen ja edustaa ekumeenista liikettä. Yliopiston historia ulottuu vuoteen 1844, jolloin se aloitti Englannin kirkon normaalikouluna Warringtonissa. == Lähteet == == Aiheesta muualla == * Yliopiston verkkosivusto Luokka:Englannin yliopistot Luokka:Kristilliset oppilaitokset Hope-yliopisto
Jääkiekon maailmancup 2028

Jääkiekon maailmancup 2028 on NHL:n järjestämä turnaus, joka pelataan helmikuussa 2028. Asiasta ilmoitettiin Montrealissa pidetyssä mediatilaisuudessa 4 Nations Face-Off -turnauksen yhteydessä 13. helmikuuta 2025. Järjestäjäkaupunkien kartoitus alkaa jo lähikuukausien aikana. NHL:n komissaari Gary Bettmanin mukaan myös Eurooppa on mahdollinen turnauksen järjestäjä. Aiempina vuosina jääkiekon maailmancupia on pelattu Torontossa vuonna 2016 sekä vuosina 2004 ja 1996 Kanadassa, Yhdysvalloissa, Suomessa, Saksassa, Tšekissä ja Ruotsissa. Turnaukseen odotetaan osallistuvan kahdeksan joukkuetta, ja poiketen vuoden 2016 maailmancupista vuoden 2028 maailmancupissa ei sallita yhdistelmäjoukkueita. == Lähteet == Luokka:Jääkiekon maailmancup Luokka:Vuoden 2028 urheilu
Maailman radiopäivä

Maailman radiopäivä on kansainvälinen vuosipäivä, jota on vietetty Yhdistyneiden kansakuntien aloitteesta 13. helmikuuta vuodesta 2012 lähtien. Maailman radiopäivän teema vaihtuu vuosittain. Vuoden 2025 teemana on Radio ja ilmastonmuutos, ja vuonna 2023 aiheena oli Radio ja rauha. Vuonna 2025 Britannian yleisradioyhtiön BBC:n mukaan radiota voidaan käyttää vaikkapa ilmastotietoisuuden lisäämiseseen Intiassa (Cool It Down -podcastit 18-45 vuotiaille) ja luonnonkatastrofien aikaisen tiedotuksen viestikanavana. Maailman radiopäivän eräänä tavoitteena on edistää yhteistyötä radioasemien ja radioalan toimijoiden välillä. Vuonna 2025 eräänä esimerkkinä oli BBC:n kokoama monikielinen ilmastoasioiden raportoinnin verkkoaineisto toimittajille (MOOC-koulutus). Paikallisesti, alueellisesti tai valtakunnallisesti teemapäivänä voidaan nostaa esille muitakin radioon liittyviä aiheita. Esimerkiksi vuoden 2025 Maailman radiopäivänä Intiassa muistutettiin radion merkityksestä maailmanlaajuisesti parhaiten ihmiset tavoittavana tiedotusvälineenä, tulotasosta tai käytettävissä olevista teknisistä laitteista riippumatta. Se tavoittaa kuulijat myös maaseudulla ja syrjäisillä alueilla, joissa pääsy internetiin on rajoitettua. Radiolla voidaan saavuttaa käytännössä 95 prosenttia kaikkien väestöryhmien ihmisistä (2012). Kehitysmaissakin yli 75 prosentilla kotitalouksista oli käytössään radiovastaanotin (2012). Radio välitää informaatiota ja viihdettä; se on helppokäyttöinen ja tarjonnaltaan monipuolinen joukkoviestin. Radio tarjoaa myös vuorovaikutusta kuulijoilleen, jotka voivat soittaa tai lähettää viestejä radioasemalle reaaliaikaisesti. == Lähteet == Luokka:Radio Luokka:Tietoisuuspäivät Luokka:Yhdistyneiden kansakuntien päivät
Kivijärvi (Suomussalmi)

Kivijärvi on Murhisalon luonnonsuojelualueella sijaitseva korpijärvi Suomussalmen kaakkoisosassa Kainuussa. Sen rantaviivan pituus on noin neljätoista kilometriä ja pinta-ala 1,5 neliökilometriä. Etäisyys Kajaanista on 123 kilometriä koilliseen. == Maantiede == Kivijärvi sijaitsee osittain Suomen ja Venäjän välisellä rajavyöhykkeellä. Järveä jakaa pohjoisrannan noin puoli neliökilometriä laaja Niskonniemi, jonka luoteispuolella sijaitsee matala Niskonlahti ja länsipuolella Putikko. Niemen itäpuolella sijaitsee matala Partalahti. Järven etelärannan Putikonkankaan ja Kalettomankankaan alueilla on useita tervahautoja. Kivijärven pohja on epätasainen. Noin neljäsosa järvestä on vähintään kuusi metriä syvä ja syvin kohta, kuusitoista metriä, sijaitsee järven kaakkoisosassa. Järvessä on kolme noin kaksitoista metriä syvää kohtaa. Kivijärven saariluku on kahdeksan. Saaret ovat pieniä ja vailla karttanimiä. Kivijärven tulouoma on noin kilometrin pituinen Murhijoki, joka virtaa etelästä Murhijärveltä (224,2 metriä merenpinnan yläpuolella) Kalettomankankaan länsipuolitse. Kivijärvi laskee länsikolkassa sijaitsevan Kivijärvenkosken kautta luoteeseen Alanteenjärveen (218,3 mpy). Kivijärven vesitilavuus on 6 391 000 kuutiometriä. Kivijärvi (59.633.1.001) kuuluu Kivijärven alueeseen (59.633), joka on kolmannen jakovaiheen vesistö Oulujoen vesistössä (59). Toinen jakovaihe on Ylä-Vuokin alue (59.63) ja ensimmäinen jakovaihe on Vuokkijärven reitin valuma-alue (59.6). Kivijärven alueen Kivijärvi on laajin Suomussalmen useista saman nimisistä vakavesistä. Se on myös laajin valuma-alueensa 43:sta vähintään hehtaarin laajuisesta järvestä. Toiseksi laajin on Kuivajärvi (noin 1,48 neliökilometriä) ja kolmantena on Murhijärvi (noin 1,29 neliökilometriä). == Lähteet == Luokka:Suomussalmen järvet Luokka:Vuokkijärven reitin valuma-alue
BBC Philharmonic

BBC Philharmonic, BBC Philharmonic Orchestra (lyh. BBC PO) tai BBC:n filharmoninen orkesteri on yksi Yhdistyneen kuningaskunnan yleisradioyhtiö BBC:n viidestä sinfoniaorkesterista. Orkesteri perustettiin vuonna 1922 alkujaan 2ZY-radioaseman orkesteriksi nimellä 2ZY Orchestra. Orkesterin kotipaikka on Salford, jossa sillä on vuosittain noin 35 ilmaiskonserttia MediaCityUK Philharmonic studion tiloissa. Toinen kotisali Manchesterin Bridgewater Hall, jossa orkesterilla on vuosittainen konserttisarja. Tämän ohella orkesteri vierailee Englannin pohjoisosissa, vuosittain BBC Proms -tapahtumassa ja tekee kansainvälisiä kiertueita. Konsertit radioidaan BBC Radio 3 -kanavalla ja konsertteja esitetetään televisiossa, ja ne on saatavissa myös BBC Sounds -palvelusta. Orkesteri levyttää säännöllisesti Chandos-levymerkille. Useat levytykset ovat saavuttaneet arvostelumenestystä. BBC Philharmonicin ylikapellimestarina on marraskuusta 2022 (toisen lähteen mukaan maaliskuusta 2023) lähtien toiminut suomalainen John Storgårds, jonka ensimmäinen vierailu orkesterin johdossa tapahtui jo vuonna 2010. Storgårdsin johtamana BBC Philharmonic valittiin klassisen musiikin Gramophone-lehden vuoden orksteriksi (2023). ==Ylikapellimestarit== * Charles Groves (1944–1951) * John Hopkins (1952–1957) * George Hurst (1958–1968) * Bryden Thomson (1968–1973) * Raymond Leppard (1973–1980) * Edward Downes (1980–1991) * Yan Pascal Tortelier (1992–2002) * Gianandrea Noseda (2002–2011) * Juanjo Mena (2011–2018) * Omer Meir Wellber (2019–2022) * John Storgårds (2022–) == Katso myös == * BBC:n sinfoniaorkesteri == Lähteet == Luokka:Brittiläiset sinfoniaorkesterit Sinfoniaorkesteri Luokka:Radio- ja televisio-orkesterit
Vuoden tamperelainen

Vuoden tamperelainen on vuosittain jaettava tunnustus, joka myönnetään henkilölle, yhteisölle tai muulle toimijalle, joka on kunnostautunut tamperelaisuudessa ja tehnyt Tamperetta tunnetuksi. Palkinto on jaettu vuodesta 2002 lähtien, ja sen järjestäjinä toimivat kaupunkilehti Tamperelainen, Tampere Tunnetuksi ry sekä vuodesta 2024 alkaen myös Yle Tampere. == Historia ja valintaprosessi == Vuoden tamperelainen valitaan yleisöäänestyksellä. Raati valitsee kymmenen ehdokkaan listan, mutta äänestäjät voivat ehdottaa voittajaa myös listan ulkopuolelta. Vuodesta 2024 alkaen ehdokkaat esitellään Yle Areenassa ja Yle Radio Suomen Pirkanmaan lähetyksissä. Ensimmäisenä kolmena vuonna (2002–2004) palkinnon voitti Simo Frangén. Palkinnon saajien joukossa on ollut niin urheilijoita, taiteilijoita, yrittäjiä kuin eläimiäkin. Vuosi Voittaja Tunnettu 2025 Topi Borg Tv-persoona 2024 Nemo Pajula Jääkiekkoilija 2023 Jenni Poikelus Radio- ja tv-juontaja 2022 Auri Kananen Siivouskuningatar, somevaikuttaja 2021 XY (Äksy) Huumekoira 2020 Topi the dog Koira 2019 Costello Hautamäki Muusikko 2018 Kissakahvila Purnauskis Kahvila 2017 Patrik Laine Jääkiekkoilija 2016 Kissakahvila Purnauskis Kahvila 2015 Santtu-Matias Rouvali Kapellimestari 2014 Ilkka ja Kaija Erkkilä (Roskasakki) Vapaaehtoistyötiimi 2013 Tampereen Ilves Jalkapallojoukkue 2012 Marko Suksi Yrittäjä 2011 Janne Rauma ja Kari Palonen TV-poliisit 2010 Pate Mustajärvi Muusikko 2009 Ransu TV-hahmo 2008 Popeda Yhtye 2007 Kiira Korpi Taitoluistelija 2006 Tommi Evilä Pituushyppääjä 2005 Eila Roine Näyttelijä 2004 Simo Frangén Toimittaja, juontaja 2003 Simo Frangén Toimittaja, juontaja 2002 Simo Frangén Toimittaja, juontaja == Katso myös == * Vuoden kaupunkilainen – vastaava tunnustus Pääkaupunkiseudulla == Lähteet == Luokka:Suomalaiset palkinnot Luokka:Tampere
Nemo Pajula

Nemo Pajula (s. 2005) on suomalainen parajääkiekkoilija ja entinen jääkiekkoilija. Hän pelaa Suomen parajääkiekon maajoukkueessa puolustajana ja valittiin Vuoden tamperelaiseksi vuonna 2024. == Ura == Pajula pelasi juniorina Ilveksen U18-joukkueessa, kunnes loukkaantui vakavasti ottelussa 23. lokakuuta 2022. Taklaustilanteessa hän lensi selkä edellä laitaan, minkä seurauksena selkäydin vaurioitui ja hän halvaantui vyötäröstä alaspäin. Vammautumisen jälkeen Pajula on siirtynyt parajääkiekkoon. Pajula pelasi Suomen maajoukkueessa parajääkiekon C-sarjan MM-kisoissa Bangkokissa, missä Suomi voitti kultaa. Hänet valittiin turnauksen parhaaksi puolustajaksi. Pajulan tavoitteena on osallistua vuoden 2030 talviparalympialaisiin. == Tunnustukset == * Vuoden tamperelainen 2024 == Lähteet == Luokka:Suomalaiset vammaisurheilijat Luokka:Suomalaiset jääkiekkoilijat Luokka:Vuonna 2005 syntyneet Luokka:Elävät henkilöt
Al-Munafiqun

Al-Munafiqun (, ) on Koraanin 63. suura ja luokitellaan medinalaiseksi.Hämeen- Anttila 2008, s. 181 Se sisältää 11 jaetta.Koraani, 1995; Koraani, 1942 Suura on saanut nimensä ensimmäisessä jakeessa mainituista "teeskentelijöistä". Islamilaisen selityksen mukaan sanalla tarkoitetaan niitä medinalaisia, jotka muodollisesti kääntyivät islamiin, mutta sisimmässään eivät olleet Muhammedin kannattajia.Hämeen-Anttila 2008, s. 46 == Sisältö == Suura on polemiikkia "tekopyhiä" vastaan. Lopuksi kehotetaan jakamaan almuja. * Jakeet 1–3 kertovat, että Medinan tekopyhien petollisuus paljastetaan ja heitä nuhdellaan. * Jakeessa 4 Muhammadia varoitetaan luottamasta tekopyhiin. Perimätiedon mukaan teeskentelijät olivat hädissään ja pelkäsivät, että kun uusi ilmestys tuli, se olisi suunnattu heitä vastaan ("kuvittelevat jokaisen huudon olevan suunnattu heitä vastaan"). * Jakeissa 5–6 tekopyhät kirotaan ja julistetaan kelvottomiksi. * Jakeissa 7–8 heitä uhataan karkotuksella Medinasta. Perimätiedon mukaan "mahtavammat viittaa teeskentelijöihin ja "heikommat" muslimeihin. Jakeen on myös katsottu viittaavan Ahdullah ibn Ubeiin, teeskentelijäin johtajaan, joka toivoi, että Jasripin vanha ylimystö voittaisi takaisin valta-asemansa ja karkottasi Mekasta tulleet muslimit. * Jakeissa 9–11 määrätään velvollisuus antaa almuja (zakat). == Lähteet == * * * === Viitteet === Luokka:Suurat
Kirjolla

Kirjolla on Ylen tuottama suomalainen dokumentaarinen reality-sarja, joka seuraa autismikirjolla olevien henkilöiden elämää. Sarja sai ensi-iltansa vuonna 2023 ja on voittanut kaksi Kultaista Venlaa. Sarjan tuotannosta vastaa Fremantle Finland. == Tuotanto ja vastaanotto == Sarjan ensimmäisellä tuotantokaudella seurattiin neljän autismikirjolla olevan henkilön – Kirin, Topin, Markuksen ja Juliuksen – arkielämää. Sarja nousi nopeasti Yle Areenan katsotuimpien ohjelmien joukkoon, ja sen jaksoja käynnistettiin yli kolme miljoonaa kertaa. Ohjelma sai pääosin positiivista palautetta ja sitä kiitettiin autismitietoisuuden lisäämisestä. Sarja herätti myös kritiikkiä sosiaalisessa mediassa. Kritiikki kohdistui erityisesti tuotantoon ja siihen, että sarjan henkilögalleria nähtiin liian yksipuolisena. Yleisradion edustaja Ari Ylä-Anttila kommentoi kritiikkiä toteamalla, että päähenkilöt valikoituivat muun muassa sen perusteella, ketkä pystyivät sitoutumaan dokumentaarisen realityn tekoon. Sarjan toinen tuotantokausi alkoi lokakuussa 2024. Uudella kaudella mukana ovat ensimmäiseltä kaudelta tuttu Topi sekä kolme uutta päähenkilöä: Vilhelmiina, Leena ja Mico. Toinen kausi laajentaa näkökulmaa muun muassa aikuisiällä diagnoosin saaneiden kokemuksiin. == Yhteiskunnallinen merkitys == Autismiliiton asiantuntija Pia-Maria Topi on korostanut sarjan merkitystä autismikirjon ymmärryksen lisäämisessä. Sarjan nimi viittaa autismin monimuotoisuuteen ja siihen, että kyseessä on laaja kirjo erilaisia ihmisiä, jotka hahmottavat maailmaa eri tavalla kuin ei- autistit. == Katso myös == * Toisenlaiset frendit – Toinen Ylen vähemmistöjä käsittelevä dokumentaarinen sarja == Lähteet == Luokka:Suomalaiset tositelevisiosarjat Luokka:Autismi Luokka:Ylen tuottamat televisio-ohjelmat
Kaija Anttonen

Kaija Anttonen (s. 1957) on suomalainen kirjallisuuden kääntäjä ja tulkki. Hän on kääntänyt suomeksi ja englanniksi yli viisikymmentä teosta. Anttonen on erikoistunut saamelaiskirjallisuuteen ja suomentanut muun muassa Nils-Aslak Valkeapään, Rauni Magga Lukkarin, Lars Monsenin, Rose-Marie Huuvan sekä Pedar Jalvin teoksia. Hän suomentaa myös asiatekstejä pohjoissaamesta, ruotsista, norjasta ja englannista sekä englannintaa saamen-, norjan- ja suomenkielisiä tekstejä. Lisäksi Anttonen pyörittää pienkustantamo Kieletär Inaria, joka julkaisee enemmän saamenkielistä kirjallisuutta kuin mikään muu kustantamo Suomessa. Anttonen on toimittanut, kääntänyt ja julkaissut ensimmäisen suomenkielisen saamelaisrunouden antologian En laske, en koskaan vuonna 2015. Hän kuuluu Inarissa pidettävien Skábmagovat – Kaamoksen kuvia -elokuvafestivaalien järjestäjiin. Uransa alkupuolella Anttonen suomensi niin ikään feministisiä klassikkoja, kuten Nawal El Saadawia sekä ekofeminismin teoreetikkoa Susan Griffiniä. Anttonen palkitiin vuoden 2024 Lapin taidepalkinnolla hänen ansiokkaasta työstään taiteenalansa hyväksi. == Lähteet == Luokka:Suomentajat Luokka:Vuonna 1957 syntyneet Luokka:Elävät henkilöt
Keith Kellogg

Joseph Keith Kellogg (s. 12. toukokuuta 1944 Dayton, Ohio) on yhdysvaltalainen kenraaliluutnantti, joka on vuodesta 2025 Yhdysvaltojen erikoislähettiläs Ukrainassa ja Venäjällä.Keith Kellogg: The 80-year-old general Trump trusts to tackle the Ukraine war in 100 days The New Voice of Ukraine 22.1.2025, viitattu 13.2.2025 Kellogg syntyi sotilaan pojaksi Wright-Pattersonin tukikohdassa.Kellogg, Keith Vietnam War Commemoration, viitattu 13.2.2025 Hän liittyi Yhdysvaltain asevoimien palvelukseen vuonna 1967 ja palveli Vietnamin sodassa Yhdysvaltain 101. maahanlaskudivisioonassa.Who is Keith Kellogg and what he said about Ukraine: Key statements RBC-Ukraine 3.2.2025, viitattu 13.2.2025 Hän sai oppiarvon politiikan tutkimuksessa Santa Claran yliopistosta ja maisterin arvon kansainvälisissä suhteissa Kansasin yliopistosta.Lt. General (Ret.) Keith Kellogg America First Policy Institute, viitattu 13.2.2025 Kellogg oli prikaatin komentaja Operaatio Just Causessa Panamassa vuonna 1989 ja 82. maahanlaskudivisioonan esikuntapäällikkö Persianlahden sodassa vuosina 1990–1991. Hän toimi johtotehtävissä myös Koalition väliaikaisessa hallinnossa Irakissa vuonna 2003. Kellogg vetäytyi aktiivisesta palveluksesta vuonna 2003. Tämän jälkeen hän toimi muun muassa CACI-teknologiayhtiön varapuheenjohtajana ja Cubic Corporationin vanhempana varapuheenjohtajana. Donald Trumpin voitettua presidentinvaalit vuonna 2016 Kellogg valittiin Yhdysvaltain kansallisen turvallisuusneuvoston esikuntapäälliköksi. Vuonna 2018 varapresidentti Mike Pence nimitti Kelloggin kansallisen turvallisuuden neuvonantajakseen. Hän oli tilapäisesti myös presidentti Trumpin kansallisen turvallisuuden neuvonantaja. Trumpin tultua valituksi presidentiksi toistamiseen vuonna 2024 Kellogg nimitettiin Yhdysvaltain erikoislähettilääksi Ukrainaan ja Venäjälle. Kellogg on Silver Starilla ja Bronze Starilla palkittu kolmen tähden kenraali. Hänellä on kolme lasta vaimonsa Paigen kanssa. == Lähteet == Luokka:Yhdysvaltalaiset kenraalit Luokka:Vuonna 1944 syntyneet Luokka:Elävät henkilöt
Uskonto Albaniassa

Tämä artikkeli käsittelee Albanian uskontoa ja uskonnollisia yhteisöjä. Vuonna 2011 Alankomaiden väestöstä 56,7 % oli muslimeita, 10 % roomalaiskatolisia, 6,8 ortodokseja, bektašeja 2,1 %, muita 5,7 % ja määrittelemättömiä 16,2 %. Albanian kaikki moskeijat ja kirkot suljettiin vuonna 1967 ja uskonnonharjoittaminen kiellettiin. Marraskuussa 1990 Albania ryhtyi sallimaan yksityisen uskonnonharjoittamisen. Suurin osa kansalaisista ei aktiivisesti harjoita mitään uskontoa. == Islam == Albanian suurin uskonnollinen ryhmä on sunnimuslimit ja suufilaiset bektašit, joihin kuuluu yhteensä 58,8 prosenttia väestöstä. Muita islamilaisia järjestöjä on 34 kappaletta. == Kristinusko == Albanian suurimmat kristilliset kirkkokunnat ovat katolinen kirkko ja ortodoksinen kirkko, joihin kuuluu yhteensä 16,8 prosenttia väestöstä. Lisäksi Albanissa on huomattava määrä protestanttisia uskontokuntia, joilla on 189 järjestöä, jotka liittyvät enimmäkseen Albanian evankeliseen liittoon. == Muut uskonnot == Albaniassa on huomattava määrä muita uskonnollisia ryhmiä, kuten bahait, Jehovan todistajat ja Myöhempien Aikojen Pyhien Jeesuksen Kristuksen Kirkon (mormonit) jäsenet. Muilla uskontokunnilla on yhteensä 22 järjestöä. == Lähteet == Luokka:Uskonto Albaniassa
Uskonto Andorrassa

Tämä artikkeli käsittelee Andorran uskontoa ja uskonnollisia yhteisöjä. Vuonna 2020 Andorran väestöstä 89,5 % oli roomalaiskatolisia, 8,8 % muita ja uskontokuntiin kuulumattomia 1,7 %. == Kristinusko == Suurin osa, lähes 90 prosenttia, Andorran väestöstä on roomalaiskatolisia. Väestö koostuu suurelta osin Espanjasta, Portugalista ja Ranskasta tulleista maahanmuuttajista. Andorran kansalaisten osuus asukkaista on 37 prosenttia. Yleensä myös maahanmuuttajat ovat katolisia. Arviolta puolet katolisista on aktiivisia kirkossa kävijöitä. Muita kristillisiä ryhmiä ovat muun muassa uusapostolinen kirkko, Myöhempien Aikojen Pyhien Jeesuksen Kristuksen Kirkko (mormonit), useat protestanttiset kirkkokunnat, mukaan lukien anglikaaninen kirkko, jälleenyhdistymiskirkko ja Jehovan todistajat. == Muut uskonnot == Muihin uskonnollisiin ryhmiin kuuluvat muslimit, juutalaiset ja ja hindut. Muslimeihin lukeutuu pääasiassa noin 2 000 pohjoisafrikkalaista maahanmuuttajaa. Muslimit jakautuvat kahteen ryhmään, joista toinen on fundamentalistisempi. Juutalaisia on Andorrassa arviolta noin sata. == Lähteet == Luokka:Uskonto Andorrassa